stanford-oval/wikipedia huggingface dataset:
Hermann Esser
Elämä ja ura

Esser oli virkamiehen poika Baijerista. Hän lähti vuonna 1917 vapaaehtoisena ensimmäiseen maailmansotaan, jossa hän palveli Baijerin kuninkaallisessa tykistössä. Sodan jälkeen hän työskenteli jonkin aikaa sosiaalidemokraattisen sanomalehden toimittajana. Esser liittyi natsipuolueen edeltäjään Saksan työväenpuolueeseen marraskuussa 1919. Häntä pidettiin yhtenä puolueen parhaista puhujista Hitlerin jälkeen, mutta myös luonteeltaan ja käytökseltään moukkamaisena, halpamaisena ja vastenmielisenä. Esser oli Hitlerin ensimmäisiä tukijoita ja tämän varhaisen sisäpiirin jäsen. Esser oli aiemmin avustanut kapteeni Karl Mayria, joka oli johdattanut myös Hitlerin puolueeseen. Hitler puolusti Esseriä, kun tätä useassa yhteydessä vaadittiin erotettavaksi puolueesta. Esser toimi jonkin aikaa Völkischer Beobachter -lehden päätoimittajana ja oli vuodesta 1923 puolueen propagandajohtaja.
Esser ei osallistunut marraskuun 1923 epäonnistuneen oluttupavallankaappauksen ratkaiseviin tapahtumiin, koska oli oman väittämänsä mukaan sairaana kotonaan. Hän kuitenkin pakeni Itävaltaan, ja palattuaan toukokuussa 1924 Saksaan hän sai kolmen kuukauden vankeustuomion kaappauksen tukemisesta. Esser kuului niihin henkilöihin, jotka Hitler määräsi oman vankeutensa aikana avustamaan Alfred Rosenbergia puolueen johtamisessa. Esser johti vuosina 1924–1925 yhdessä Julius Streicherin kanssa kielletyn natsipuolueen tilapäiseksi seuraajaksi perustettua Suursaksalaista kansanyhteisöä (Großdeutsche Volksgemeinschaft). Esserin ja Streicherin käytös herätti paljon vastustusta varsinkin Baijerin ulkopuolella, ja liike ajautui hajaannukseen, kunnes Hitler palasi vuonna 1925. Erityisesti Gregor Strasser tukijoineen vastusti Esseriä ja piti tämän vaikutusvaltaa Hitleriin haitallisena. Esser toimi uudelleenperustetun NSDAP:n valtakunnallisena propagandajohtajana elokuusta 1925 huhtikuuhun 1926, minkä jälkeen tehtävään tuli Strasser.
Vuosina 1926–1933 Esser oli Illustrierter Beobachter -lehden päätoimittaja. Hän oli edustajana Ylä-Baijerin piiripäivillä (kreistag) vuosina 1928–1932, kaupunginvaltuutettuna ja NSDAP:n valtuustoryhmän johtajana Münchenissä 1929–1933 sekä edustajana Baijerin maapäivillä 1932–1933. Natsien noustua valtaan vuonna 1933 Esseristä tuli Baijerin maapäivien puhemies, Baijerin osavaltiohallituksen salkuton ministeri ja osavaltionkanslian päällikkö, ja lisäksi hänet valittiin maaliskuun 1933 vaaleissa Saksan valtiopäiville. Joulukuusta 1933 alkaen hän oli valtiopäivien varapuhemies. Hän toimi maaliskuusta 1934 maaliskuuhun 1935 Baijerin talousministerinä, mutta Hitler siirsi hänet pois tästä tehtävästä, mahdollisesti hänen yksityiselämänsä skandaalien vuoksi.
Esser oli vuodesta 1936 valtakunnanmatkailuliiton (Reichsfremdenverkehrsverband) johtaja ja vuodesta 1939 kansanvalistus- ja propagandaministeriön matkailuasioiden valtiosihteeri. Hän luki helmikuussa 1945 Hitlerin puheen puolueohjelman julkistamisen 25-vuotisjuhlissa Münchenissä. Toisen maailmansodan jälkeen Esser vangittiin kahdesti, ensin vuonna 1947 ja uudelleen vuonna 1949, jolloin hänet tuomittiin viiden vuoden pakkotyöhön osuudestaan natsiaatteen propagoimisessa.
Aiheesta muualla

Kuvia tai muita tiedostoja aiheesta Hermann Esser Wikimedia Commonsissa
Haukilampi (Virrat, Heinäperä)

| Haukilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°27′01″N, 23°45′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Heinijärveen 
Järvinumero:  35.421.1.036
Mittaustietoja
Pinnankorkeus:  147,3 m  
Rantaviiva:  0,826 km  
Pinta-ala:  2,338 ha  
Saaria:  ei saaria 
 fiHaukilampi 
Haukilampi  on Pirkanmaalla Virroilla Heinäperän kylän lähellä sijaitseva lampi.
Maantietoa

Lammen pinta-ala on 2,3 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Lammen vedenpinnan korkeus on 147,3 metriä mpy.
Hercules-luokka (linjalaiva)

| Hercules-luokka |
| --- | --- |


Tekniset tiedot
Uppouma:  1 598 bm
Pituus:  50,75 m (tykkikansi) 41,45 m (köli)
Leveys:  14,33 m
Syväys:  6,02 m
Koneteho:  taystakiloitu purjealus
Miehistöä:  600
Aseistus
Meritorjunta:  74 tykkiä
Hercules-luokka oli Britannian kuninkaallisen laivaston kahden aluksen muodostama 74-tykkinen kolmannen luokan linjalaivaluokka.
Alukset

Thomas Sladen suunnittelemat alukset olivat paranneltuja versioita HMS Herosta. Ne olivat hieman suurempia, mutta samalla alukset olivat hieman esikuvaansa hitaampia. Amiraliteetti nimesi kummankin aluksen 15. heinäkuuta 1756 vahvistaessaan tilaukset.
Luokan alusten alusten aseistuksena oli kummallekin tykkikannelle asennetut kaksikymmentäkahdeksan tykkiä, joista alemmat olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.
| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Hercules | Deptfordin telakka | 30. maaliskuuta 1757 | 15. maaliskuuta 1759 | maaliskuu 1759 | myyty 1784 |
| HMS Thunderer | Woolwichin telakka | 17. syyskuuta 1756 | 19. maaliskuuta 1760 | maaliskuu 1760 | haaksirikkoutunut 1780 |
Lexie Grey

| Lexie Grey |
| --- | --- |
Näyttelijä(t):  Chyler Leigh
Ensi- esiintyminen:  Greyn anatomian jaksossa 3.24 "Testing 1-2-3"
Henkilötiedot
Koko nimi:  Alexandra Caroline Grey
Ammatti:  kirurgi, apulaislääkäri
Sukupuoli:  nainen
Ikä:  1984
Kotipaikka:  Seattle, Washington, USA
Asuinpaikka:  Seattle, Washington, USA
Kuolinsyy:  Lento-onnettomuus
Suhteet
Vanhemmat:  Thatcher Grey (isä; kuollut)   Susan Grey (äiti; kuollut)
Sisarukset:  Molly Grey Thompson (sisko)  Meredith Grey (siskopuoli)
Sisarusten lapset:  Laura Grey Thompson(siskontytär) Zola (siskonadoptiotytär) Derek Bailey Shepherd (siskonpoika) Ellis Shepherd (siskontytär)
Muut sukulaiset:  Eric Thompson (siskon mies)  Derek Shepherd (siskon mies) 
Tutut:  Jackson Avery (ex-poikaystävä) Alex Karev (ex-poikaystävä)   Mark Sloan (ex-poikaystävä) Cristina Yang Izzie Stevens George O'Malley  April Kepner   Owen Hunt
Infobox OKVirheellinen NIMI-arvo: 
Tohtori Alexandra Caroline "Lexie" Grey on fiktiivinen hahmo ABC:n tv-sarjasta Greyn anatomia, jossa häntä näyttelee Chyler Leigh. Hahmosta tuli yksi sarjan päähenkilöistä neljännellä kaudella. Greyn viimeinen esiintyminen sarjassa oli kahdeksannen kauden viimeisessä jaksossa, jossa hän kuoli lento-onnettomuudessa.
Taustaa

Lexie on Thatcher Greyn ja tämän toisen vaimon, Susanin, tytär. Hänellä on pikkusisko Molly Grey Thompson ja isosiskopuoli Meredith Grey, joka on Thatcherin ja tämän ensimmäisen vaimon, tri. Ellis Greyn tytär. Lexie valmistui Harvardin lääketieteellisestä ennen pääsyään Seattle Gracen harjoitteluohjelmaan. Hän oli lukiossa suosittu oppilas, päättäjäisten kuningatar ja luokkansa priimus. Tiedetään myös, että hän hyppäsi kolmannen luokan yli ala-asteella, ja että hänellä on valokuvamuisti.
Hahmon historia > Toinen tuotantokausi

Lexie mainitaan yhdessä 2. tuotantokauden jaksossa, jossa hänen raskaana oleva siskonsa Molly on tuotu Seattle Gracen sairaalaan leikkaukseen, joka auttaa vauvaa hengittämään. Kun Meredith puhuu Mollylle, tämä mainitsee siskonsa opiskelevan lääkäriksi Harvardissa.
Hahmon historia > Kolmas tuotantokausi

Lexie esitellään kolmannen tuotantokauden jaksossa, jossa hän tapaa Derek Shepherdin Joen baarissa. Hänen äitinsä Susan kuolee yllättäen kun Lexie on juuri aloittamassa Massachusetts General Hospitalin harjoitteluohjelmassa. Lexie tekee ensimmäisen esiintymisensä Seattle Gracessa esitellessään itsensä George O’Malleylle, joka tajuaa Meredithin ja Lexien yhteyden.
Hahmon historia > Neljäs tuotantokausi

Lexie muuttaa Seattleen ja aloittaa harjoittelun Seattle Gracessa. Hänestä tulee yksi Cristina Yangin harjoittelijoista. Hän yrittää tutustua lukuisia kertoja sisareensa Meredithiin, joka ei kuitenkaan halua olla Lexien kanssa missään tekemisissä. Meredith näkee Lexien elämän sellaisena kuin hänen omansa olisi ollut, jollei hänen isänsä olisi lähtenyt.
Lexie päätyy seksisuhteeseen Alex Karevin kanssa ja suuttuu hänelle saatuaan tietää tällä olevan vielä tunteita entistä tyttöystäväänsä Rebecca Popea kohtaan. Lexien ja erään potilaan, Nickin, välille syntyy side ja Nick myöntääkin pitävänsä Lexiestä; hän kuitenkin kuolee Lexien käsiin. Sen seurauksena Meredith päättää tutustua Lexieen ja korjata heidän suhteensa. Sen jälkeen heidän suhteensa pysyy hyvänä.
Lexie saa tietää Georgen uusivan harjoitteluvuottaan, sillä tämä ei läpäissyt koettaan. Lexie auttaa pitämään sen salassa toisilta harjoittelijoilta, ja Lexien ja Georgen välille syntyy ystävyyssuhde. George muuttaa Lexien luo Izzien potkaistua tämän ulos. Neljännen kauden lopussa Lexie ja George suutelevat pikaisesti.
Hahmon historia > Viides tuotantokausi

George läpäisee uusintakokeensa ja alkaa kohdella Lexietä vähemmän kunnioittavasti. Lexie on rakastunut Georgeen, mutta tämä on yksipuolista. Mark Sloan huomaa tämän ja vannoo, ettei hän olisi yhtä julma, jos Lexie tunnustaisi hänelle tunteensa. Mark alkaa käyttäytyä ystävällisemmin Lexietä kohtaan, jonka takia George luulee heidän harrastavan yhdessä seksiä.
Lexie diagnosoi potilaan vaivan, jolla on ollut valtavaa kipua useamman vuoden ajan, ja saa hieman tunnustusta kollegoiltaan. Lexie perustaa muiden harjoittelijoiden kanssa 'opetuskerhon', jossa he oppivat laittamaan toisilleen IV:n, jne. Uusi harjoittelija, Sadie, joka on Meredithin vanha ystävä, tulee Seattle Graceen. Lopulta 'opetuskerhossa' tapahtuu vahinko, joka melkein vie Sadien hengen.
Lexien ja Markin platoninen suhde muuttuu pian romanssiksi, vaikkei Mark sitä heti myönnäkään. Kun Mark vihdoin myöntää olevansa rakastunut ja välittävänsä Lexiestä oikeasti hän päättää kertoa asiasta ensin Derekille. Sen seurauksen Mark ja Derek joutuvat hirveään tappeluun.
Seuraavassa jaksossa Lexie yrittää saada Markin juttelemaan Derekille, mutta tämä ei suostu. Myöhemmin Lexie sanoo Markille tietävänsä kaikkien olevan heitä vastaan, ja että heidän mahdollisuus pysyä parina on hyvin pieni, mutta hän haluaa kuitenkin yrittää.
Kauden lopussa Mark on ostamassa asuntoa ja pyytää Lexietä muuttamaan kanssaan yhteen, mutta Lexien mielestä sen aika ei ole vielä, joten Mark päättää ostaa uuden asunnon vain itselleen.
Kauden viimeisessä jaksossa George joutuu auto-onnettomuuteen, ja hänet tuodaan sairaalaan vaikeasti loukkaantuneena. Lääkärit yrittävät elvyttää häntä.
Hahmon historia > Kuudes tuotantokausi

Yritykset elvyttää George epäonnistuvat, ja hän kuolee. Georgen kuolema on traaginen ja vaikea Lexielle ja muille hänen ystävilleen.
Mark ostaa asunnon Callie Torresin naapurista, mikä ärsyttää Lexietä. Markin ja Callien läheiset välit häiritsevät häntä, kunnes Callie onnistuu vakuuttamaan Lexien siitä, että hän ja Mark ovat vain ystäviä. Tämän jälkeen Lexie suostuu viimein muuttamaan yhteen Markin kanssa.
Markin ja Lexien suhteeseen tulee pian uusia ongelmia, kun käy ilmi, että Markilla on 18-vuotias tytär, jota hän ei ole tavannut koskaan aiemmin. Markin tytär Sloan tulee sairaalaan tapaamaan Markia. Mark ei tiedä miten suhtautua tyttäreen, mutta hän suostuu majoittamaan tämän asunnossaan. Lexie suostuu vastentahtoisesti Sloanin läsnäoloon. Myöhemmin käy ilmi, että Sloan on raskaana, ja hän on etsinyt tukea Markilta koska hänen äitinsä on heittänyt hänet ulos.
Lexien ja Meredithin isä Thatcher joutuu sairaalaan alkoholismista johtuvan maksasairauden takia, ja tarvitsee maksansiirron. Lexie suostuu luovuttamaan osan omaa maksaansa, mutta käy ilmi, ettei hän sovi luovuttajaksi. Lexie taivuttelee Meredithin luovuttajaksi, koska muita sopivia ehdokkaita ei ole. Leikkaus onnistuu ja Thatcher paranee.
Markin ja Sloanin välit lähentyvät ja Mark tarjoaa Sloanille ja hänen lapselleen pysyvää asuinpaikkaa luonaan. Lexie ei kuitenkaan suostu tähän. Mark ei suostu muuttamaan mieltään, ja Markin ja Lexien suhde päättyy. Erosta ahdistuneena Lexie päätyy yhden yön suhteeseen Alex Karevin kanssa.
Lexie päättää myöhemmin jatkaa suhdetta Alexin kanssa, ja suhteesta tulee vakavampi. Sloan muuttaa pois Markin luota ja päättää antaa lapsensa adoptioon. Mark haluaa palata yhteen Lexien kanssa, ja sanoo tälle, että voisi ruveta tämän aviomieheksi. Lexie ei vastaa tähän mitään.
Kauden viimeisessä jaksossa Seattle Gracen sairaalaan saapuu Lexien, Derekin ja Webberin edesmenneen potilaan leski Gary Clark. Clark syyttää heitä vaimonsa kuolemasta ja päätyy ampumaan useita ihmisiä, muun muassa Alexia. Lexie itse onnistuu pakenemaan, ja Lexie ja Mark yrittävät pelastaa Alexin hengen. Lexie sanoo rakastavansa Alexia. Houraileva Alex luulee Lexietä ex-vaimokseen Izzieksi, ja pyytää tätä olemaan lähtemättä. Lexie alkaa itkien esittää Izzietä. Alex viedään lopulta toiseen sairaalaan ja selviää hengissä.
Hahmon historia > Seitsemäs tuotantokausi

Lexie on traumatisoitunut ampumavälikohtauksen jälkeen ja saa hermoromahduksen töissä. Mark pakottaa hänet psykiatriseen hoitoon. Alex jättää Lexien, koska ei halua olla tekemisissä psyykkisesti sairaiden naisten kanssa aiempien kokemusten takia. Lexie pääsee kotiin muutaman päivän päästä ja saa luvan palata töihin.
Lexie tulee mustasukkaiseksi, kun Meredith alkaa viettää enemmän aikaa April Kepnerin kanssa. Meredith vakuuttaa hänet siitä, että Lexiekin on tärkeä. Markin ja Lexien välit ovat kireät, mutta muuttuvat vähitellen ystävällisempään suuntaan. Samaan aikaan Jackson Avery ihastuu Lexieen.
Lexielle tulee riitaa sairaanhoitaja Elin kanssa potilaan hoidosta. Mark lupaa auttaa Lexietä, jos Lexie lähtee hänen kanssaan drinkille. Mark tarjoaa Elille lippuja koripallo-otteluun, jos tämä on mukana juonessa. Eli voittaa riidan ja käy ilmi, että hän oli oikeassa potilaan suhteen. Lexie lähtee drinkille, mutta pyytää ensin Jacksonia hakemaan hänet kesken pois keksityn hätätapauksen nojalla. Baarissa Mark ja Lexie tekevät sovinnon ja Lexie lähettää Jacksonin pois. Lexie ja Mark palaavat yhteen, mutta eroavat pian uudelleen, kun Lexie saa tietää, että Callie on raskaana Markille yhden illan jutun seurauksena.
Meredithin ja Lexien isä tulee sairaalaan mukanaan uusi tyttöystävä. Lexie ei hyväksy suhdetta, koska nainen on hänen ikäisensä. Meredith pyytää häntä olemaan suvaitsevaisempi. Mark lahjoo Jacksonin ottamaan selvää, mikä Lexietä vaivaa. Jackson suostuu, muttei paljasta Lexien asioita Markille. Lexie on isänsä ja Markin takia alamaissa kunnes Jackson vakuuttaa hänelle, että ihmisellä on useampi kuin yksi sielunkumppani. Jackson tunnustaa tunteensa Lexielle, ja pari alkaa seurustella. Heidän tiivis yhdessäolonsa häiritsee kämppiksenä asuvaa Aprilia.
Raskaana oleva Callie joutuu auto-onnettomuuteen ja on vähällä kuolla. Lexie lohduttaa Markia, kunnes selviää, että Callie selviytyy. Jackson sanoo Lexielle, ettei aio odottaa tätä, jos Lexiellä on yhä tunteita Markia kohtaan. Lexie sanoo lähtevänsä kotiin Jacksonin kanssa. Kauden päätösjaksossa Mark sanoo Jacksonille luovuttavansa Lexien tälle. Lexie kertoo Markille rakastavansa yhä tätä, mutta käskee Markia pysymään etäällä, koska hän haluaa olla onnellinen. Lexie sanoo Jacksonin tekevän hänet onnelliseksi ja palaa tämän luo.
Hahmon historia > Kahdeksas tuotantokausi

Lexie seurustelee edelleen Jacksonin kanssa, mutta suhde hajoaa, kun Jackson tajuaa Lexien rakastavan edelleen Markia. Lexie kertoo tunteistaan Markille, mutta mies ei ehdi vastata mitään, sillä Julia saapuu paikalle.
Kauden lopussa Lexie matkustaa Markin, Arizonan, Derekin, Meredithin ja Cristinan kanssa Boiseen avustamaan paikallista sairaalaa leikkauksessa. Lentokone, jolla he matkustavat, putoaa metsään, ja Lexie jää jumiin siitä irronneen siiven alle. Cristina ja Mark yrittävät siirtää siipeä hänen päältään, mutta Cristina ja Lexie ymmärtävät, ettei häntä voida enää pelastaa. Mark kieltäytyy luovuttamasta.
Viimein Mark ymmärtää Lexien olevan kuolemaisillaan ja ottaa häntä kädestä kiinni kertoen, että rakastaa häntä – että on aina rakastanut ja tulee aina rakastamaan. Mark kertoo hänelle elämästä, joka heidän kahden oli tarkoitus viettää yhdessä, ja Lexie kuolee hymy kasvoillaan juuri, kun Meredith ja Cristina saapuvat heidän luokseen.
Aiheesta muualla

ABC - Grey's Anatomy - Lexie Grey Greyn anatomian virallisilla sivuilla
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Hollannin Grand Prix 1985

Hollannin Grand Prix 1985 oli Formula 1 -sarjan osakilpailu, joka ajettiin 25. elokuuta 1985 Zandvoortin radalla. Kilpailun voitti Niki Lauda, jolle voitto oli F1-uran viimeinen. Kilpailu oli viimeinen F1-sarjan Hollannin Grand Prix, kunnes rata teki paluun sarjaan vuonna 2021.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Niki Lauda | McLaren-TAG | 70 | 1:32'29.263 | 10 | 9 |
| 2 | 2 |  Alain Prost | McLaren-TAG | 70 | + 0.232 | 3 | 6 |
| 3 | 12 |  Ayrton Senna | Lotus-Renault | 70 | + 48.491 | 4 | 4 |
| 4 | 27 |  Michele Alboreto | Ferrari | 70 | + 48.837 | 16 | 3 |
| 5 | 11 |  Elio de Angelis | Lotus-Renault | 69 | + 1 krs. | 11 | 2 |
| 6 | 5 |  Nigel Mansell | Williams-Honda | 69 | + 1 krs. | 7 | 1 |
| 7 | 3 |  Martin Brundle | Tyrrell-Renault | 69 | + 1 krs. | 21 |   |
| 8 | 7 |  Nelson Piquet | Brabham-BMW | 69 | + 1 krs. | 1 |   |
| 9 | 17 |  Gerhard Berger | Arrows-BMW | 68 | + 2 krs. | 14 |   |
| 10 | 8 |  Marc Surer | Brabham-BMW | 65 | Pakoputki | 9 |   |
| NC | 24 |  Huub Rothengatter | Osella-Alfa Romeo | 56 | Ei sijoitusta | 26 |   |
| Kesk. | 18 |  Thierry Boutsen | Arrows-BMW | 54 | Ripustukset | 8 |   |
| Kesk. | 9 |  Philippe Alliot | RAM-Hart | 52 | Moottori | 25 |   |
| Kesk. | 4 |  Stefan Bellof | Tyrrell-Renault | 39 | Moottori | 22 |   |
| Kesk. | 16 |  Derek Warwick | Renault | 27 | Vaihdelaatikko | 12 |   |
| Kesk. | 25 |  Andrea de Cesaris | Ligier-Renault | 25 | Turbo | 18 |   |
| Kesk. | 15 |  Patrick Tambay | Renault | 22 | Voimansiirto | 6 |   |
| Kesk. | 6 |  Keke Rosberg | Williams-Honda | 20 | Moottori | 2 |   |
| Kesk. | 19 |  Teo Fabi | Toleman-Hart | 18 | Pyörän kiinnitys | 5 |   |
| Kesk. | 26 |  Jacques Laffite | Ligier-Renault | 17 | Sähköt | 13 |   |
| Kesk. | 30 |  Jonathan Palmer | Zakspeed | 13 | Öljynpaine | 23 |   |
| Kesk. | 20 |  Piercarlo Ghinzani | Toleman-Hart | 12 | Moottori | 15 |   |
| Kesk. | 28 |  Stefan Johansson | Ferrari | 9 | Moottori | 17 |   |
| Kesk. | 29 |  Pierluigi Martini | Minardi-Motori Moderni | 1 | Onnettomuus | 24 |   |
| Kesk. | 23 |  Eddie Cheever | Alfa Romeo | 1 | Turbo | 20 |   |
| Kesk. | 22 |  Riccardo Patrese | Alfa Romeo | 1 | Turbo | 19 |   |
Muuta

Paalupaikka: Nelson Piquet – 1'11.074
Nopein kierros: Alain Prost – 1'16.538 kierroksella 57
Kymmenes Huub Rothergatterin Grand Prix-lähtö
Helen Levitt

Helen Levitt (31. elokuuta 1913 – 29. maaliskuuta 2009) oli yhdysvaltalainen valokuvaaja.
Levitt opiskeli Walker Evansin johdolla 1938–1939. Hänen ensimmäinen oma näyttelynsä pidettiin vuonna 1943 New Yorkin Museum of Modern Artissa. Hän toimi lyhyesti elokuvaohjaajana 1940-luvun lopulla.
Levitt sai nopeasti töitä dokumenttivalokuvaajana. Hän sai vuosina 1959 ja 1960 kaksi Solomon R. Guggenheim Foundationin lahjoitusta. Hän oli aktiivinen valokuvaaja yli 70 vuoden ajan. Hän kuoli New Yorkissa 95 vuoden ikäisenä 29. maaliskuuta 2009.
Haukilampi (Ähtäri, Rämälä)

| Haukilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°34′29″N, 24°21′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskuoja:  oja Hurtinpuroon 
Järvinumero:  35.472.1.002
Mittaustietoja
Pinnankorkeus:  191,4 m  
Rantaviiva:  0,642 km  
Pinta-ala:  2,206 ha  
Saaria:  ei saaria 
 fiHaukilampi 
Haukilampi on Etelä-Pohjanmaalla Ähtärissä Rämälän kylän lähellä sijaitseva lampi.
Maantietoa

Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Niemisveden alueeseen (35.472) se kuuluu. Lammen vedenpinnan korkeus on 191,4 metriä mpy.
Hua Guofeng

| Hua Guofeng |
| --- | --- |

Kiinan kommunistisen puolueen puhemies
 1976–1981  
Edeltäjä:  Mao Zedong
Seuraaja:  Hu Yaobang
Kiinan kansantasavallan pääministeri
 1976–1980  
Varapääministeri:  Deng Xiaoping
Edeltäjä:  Zhou Enlai
Seuraaja:  Zhao Ziyang
Kiinan kansantasavallan keskussotilaskomission puheenjohtaja
 1976–1981  
Edeltäjä:  Mao Zedong
Seuraaja:  Deng Xiaoping
Henkilötiedot
Syntynyt: 16. helmikuuta 1921 Jiaocheng, Shanxi
Kuollut: 20. elokuuta 2008 (87 vuotta)
Puoliso:  Han Zhijun
Tiedot
Puolue:  Kiinan kommunistinen puolue
 Nimikirjoitus
Hua Guofeng (yksink.: 华国锋; perint.: 華國鋒; pinyin: Huà Guófēng, 16. helmikuuta 1921 – 20. elokuuta 2008) oli kiinalainen kommunistijohtaja. Hänestä tuli vuonna 1976 Maon Zedongin kuoleman jälkeen Kiinan kommunistisen puolueen puhemies ja Kiinan kansantasavallan kiistaton johtaja Jiang Qingin ja lopun neljän koplan yllätykseksi, aivan kuten Mao itse oli tarkoittanutkin.
Hua syntyi Jiaochengissä (交城县), Shanxin provinssissa nimellä Su Zhu. Su liittyi kommunistipuolueeseen vuonna 1938 osaksi vastarintaa japanilaisia vastaan ja otti itselleen salanimen Hua Guofeng.
Hänestä tuli määräaikainen Kiinan pääministeri Zhou Enlain kuoleman jälkeen tammikuussa 1976, täysivaltainen pääministeri ja puolueen varapuheenjohtaja huhtikuussa 1976 ja viimein puheenjohtaja Maon kuoltua syyskuussa 1976: tosin tätä ei tuotu julki ennen kuin 12. lokakuuta.
Hänen verrattaen lyhyen johtajuutensa aikana häntä kiiteltiin neljän koplan savustamisesta pois poliittisesta vallasta ja siten hänestä tuli johtaja, jonka ilmaantuminen merkitsi virallista loppua Kulttuurivallankumoukselle. Kun Deng Xiaoping vähitellen saavutti jälleen lisää valtaa puolueen sisällä, Hua syrjäytettiin tiukan Maon linjan tukemisen takia ja Zhao Ziyang otti hänen paikkansa pääministerinä vuonna 1980, ja Hu Yaobang puolueen puheenjohtajan paikan vuonna 1981. Hänet alennettiin alemmaksi varapuheenjohtajaksi ja kun tämä virka lakkautettiin vuonna 1982, hän jäi tavalliseksi Keskuskomitean jäseneksi, virka jota hän piti marraskuuhun 2002 asti, vaikkakin oli jo ohittanut määrätyn 70 vuoden eläkeiän.
Lokakuussa 2001 ilmoitettiin että Hua Guofeng olisi eronnut kommunistipuolueesta terveydellisiin syihin vedoten. Viranomaiset eivät kuitenkaan ole vahvistaneet tätä tietoa. Kiinan viranomaiset ilmoittivat Huan kuolleen 87-vuotiaana elokuussa 2008.
Aiheesta muualla

Kuvia tai muita tiedostoja aiheesta Hua Guofeng Wikimedia Commonsissa